ৰঙিয়াত আজি সংঘটিত এক পথ দুৰ্ঘটনাত এজন লোকে প্ৰাণ হেৰুৱা লগীয়া হয়। নিহত ব্যক্তিজন কমলপুৰ থানাৰ অন্তৰ্গত আঠগাঁৱৰ বাসিন্দা নবীন দাস বুলি জানিব পৰা গৈছে।
উল্লেখযোগ্য যে আজি নিহত দাসে কনিষ্ঠা ভাতৃৰ সৈতে মটৰচাইকেলেৰে ৰঙিয়ালৈ গৈ থকা অৱস্থাত ভাৰত-ভূটান সীমান্ত আন্তঃৰাষ্ট্ৰীয় পথৰ ৰঙিয়া নগৰৰ বিষ্ণু মন্দিৰৰ সমীপত মটৰচাইকেলৰ পৰা পৰি যায়।
সেই সময়তে পিছত আহি থকা ভূটান ৰয়েল আৰ্মীৰ গাড়ীখনে খুন্দা মৰাত লোকজন গুৰুতৰভাৱে আহত হয়।
ইফালে দুৰ্ঘটনা সংঘটিত হোৱাৰ লগে লগে গুৰুতৰভাৱে আঘাতপ্ৰাপ্ত দাসক তাৎক্ষণিকভাৱে ৰঙিয়া সিন্ধিনাথ শৰ্মা প্ৰাথমিক চিকিৎসালয়ত ভৰ্তি কৰা হয়। অৱশ্যে চিকিৎসকে ব্যক্তিজনক মৃত বুলি ঘোষণা কৰে।
মন কৰিব লগীয়া যে ৰঙিয়াত সঘনাই চুবুৰীয়া ৰাষ্ট্ৰ ভূটানৰ গাড়ীয়ে দুৰ্ঘটনা সংঘটিত কৰি থাকে। স্থানীয় ৰাইজে এই ক্ষেত্ৰত যানবাহন শাখাৰ আৰক্ষীক উচিত পদক্ষেপ গ্ৰহণ কৰিবৰ বাবে দাবী জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
